als_Latn dik_Latn sag_Latn
Një komitet i kongresit amerikan i themeluar nga republikanët kanë lëshuar thirrje zyrtare që kërkojnë marrjen e emaileve të ish Sekretares amerikane të Shtetit, Hillary Klinton, pasi ajo e ka përdorur emailin privat gjatë kohës sa ishte kryediplomate e SHBA-ve. Komiteti për sulmin në Bengazi që po e heton sulmin terrorist të vitit 2012 në hapësirën e misionit diplomatik të SHBA-ve gjatë së cilës u vranë katër amerikanë, po kërkon materiale shtesë nga Klintoni dhe të tjerët në lidhje me hetimin. Paneli gjithashtu ka kërkuar nga kompanitë teknologjike që të ruajnë çfarëdo dokumenti relevant që e kanë në posedim.
Demokratët e kanë kritikuar këtë kërkesë, duke e quajtur si një përpjekje të dëshpëruar për t’ia dëmtuar Hillary Klintonit mundësitë që të kandidojë për president të SHBA-ve në zgjedhjet e vitit 2016. Mirëpo kritikët e Klintonit thonë se asaj i kërkohet ligjërisht të dorëzojë të gjitha emailet e saj te komitetit hetues për rishikim. rel
als_Latn als_Latn